[pic] | EURÓPAI BIZOTTSÁG |

Brüsszel, 2010.10.20.

COM(2010) 601 végleges

3. SZ. MÓDOSÍTÓ INDÍTVÁNY A 2011. ÉVI ÁLTALÁNOS KÖLTSÉGVETÉSI TERVEZETHEZ

SZAKASZONKÉNTI BONTÁSÚ BEVÉTELI ÉS KIADÁSI KIMUTATÁSIII. szakasz – Bizottság

3. SZ. MÓDOSÍTÓ INDÍTVÁNY A 2011. ÉVI ÁLTALÁNOS KÖLTSÉGVETÉSI TERVEZETHEZ

SZAKASZONKÉNTI BONTÁSÚ BEVÉTELI ÉS KIADÁSI KIMUTATÁSIII. szakasz – Bizottság

Tekintettel:

- az Európai Unió működéséről szóló szerződésre és különösen annak 314. cikkére, összefüggésben az Európai Atomenergia-közösséget létrehozó szerződéssel és különösen annak 106a. cikkével,

- az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre[1] és különösen annak 37. cikkére,

- az Európai Unió 2011. költségvetési évre vonatkozó, a Bizottság által 2010. június 15-én benyújtott általános költségvetési tervezetére,

- az 1/2011. sz. módosító indítványra[2],

- a 2/2011. sz. módosító indítványra[3],

A Európai Bizottság az indokolásban felsorolt okok miatt a költségvetési hatóság elé terjeszti a 2011. évi költségvetési tervezetre vonatkozó 3. számú módosító indítványt.

A SZAKASZONKÉNTI BONTÁSÚ BEVÉTELI ÉS KIADÁSI KIMUTATÁS VÁLTOZÁSAI

A szakaszonkénti bontású bevételi és kiadási kimutatás változásai elérhetők az EUR-Lexen (http://eur-lex.europa.eu/budget/www/index-hu.htm). A szakaszonkénti bontású kimutatások változásainak angol nyelvű változata tájékoztatásul megtalálható a költségvetés mellékletében.

TARTALOMJEGYZÉK

1. Bevezetés 4

2. A természeti erőforrások megőrzése és kezelése 4

2.1 Bevezetés 4

2.2 Összefoglaló táblázat 4

2.3 EMGA-kiadások (piachoz kapcsolódó kiadások és közvetlen kifizetések) 4

2.3.1 Áttekintés 4

2.3.2 Részletes megjegyzések 4

2.4 Nemzetközi halászati megállapodások 4

2.5 A nómenklatúra változása és költségvetési megjegyzések 4

3. Az európai gazdasági fellendülés terve 4

4. Összefoglaló táblázat a pénzügyi keret fejezetei szerinti bontásban 4

1. BEVEZETÉS

A 2011. évi költségvetési tervezetre vonatkozó 3. sz. módosító indítvány a következőket tartalmazza:

- a mezőgazdasági kiadásokat érintő becsült igények soronkénti aktualizálása. A módosító indítvány tartalmazza a 2011. évi költségvetési tervezet összeállítása óta az agrárágazatban elfogadott jogalkotási határozatokat, a közvetlen kifizetésekre vonatkozó módosított becsléseket, valamint minden olyan javaslatot is, amelyek a következő költségvetési évben várhatóan hatással bírnak majd. A kötelezettségvállalási és kifizetési előirányzatokat 346 millió EUR-val csökkentik;

- a nemzetközi halászati megállapodások helyzetének aktualizálása, a kötelezettségvállalási előirányzatok 1 millió EUR-s csökkentése;

- az új 32 04 14 04 – Energiaágazatbeli projektek a gazdasági fellendülés támogatására – Energiahatékonyság és megújuló energiaforrásokkal kapcsolatos kezdeményezések költségvetési tétel létrehozása.

2. A TERMÉSZETI ERőFORRÁSOK MEGőRZÉSE ÉS KEZELÉSE

2.1 Bevezetés

A 3. sz. módosító indítványt a Lisszaboni Szerződés 314. cikkének megfelelően küldték meg a költségvetési hatóságnak. E cikk úgy rendelkezik, hogy „A Bizottság az eljárás során a költségvetési tervezetet mindaddig módosíthatja, amíg az 5. pont szerinti egyeztetőbizottságot össze nem hívják”.

A módosító indítvány, akárcsak a költségvetési tervezet, a Közösség globális szükségletein alapul. Ezen kívül hangsúlyozni kell, hogy ezek az előirányzatok előrejelzésnek, és nem kiadási célkitűzésnek tekintendők. A tényleges kiadások elsősorban a tényleges piaci feltételek, az aktuális euro-dollár árfolyam, valamint a tagállamok fizetései ütemének függvényében alakulnak majd. A jogalapnak megfelelően, mértéküktől függetlenül – a pénzügyi keret által szabott korlátokon belül – maradéktalanul sor kerül azon összegek visszatérítésére, amelyeket a tagállamok a rendelkezéseknek megfelelően fizetni kötelesek.

Néhány költségvetési megjegyzést az átláthatóság és az egyértelműség érdekében aktualizáltak.

A 3. sz. módosító indítvány szerint a 2. fejezet teljes előirányzat-igénye 59 139 millió EUR-ra becsülhető, 1 199 millió EUR mozgásteret hagyva a pénzügyi keret megfelelő felső korlátja alatt a kötelezettségvállalási előirányzatoknál.

A mezőgazdasági kiadások (beleértve az EMGA keretében finanszírozott állat-egészségügyi és halászati kiadásokat is) kötelezettségvállalási előirányzatai 43 401 millió EUR-t tesznek ki, ami 346 millió EUR-s csökkenést mutat a 2010. évi költségvetési tervezetben foglaltakhoz képest, ez elsősorban a 2010-ben befolyt, a vártnál magasabb címzett bevételekkel, valamint a mezőgazdasági piacok kedvező helyzetével magyarázható. Az EMGA előirányzatait 346 millió EUR-val csökkentik, így összesen 43 311 millió EUR-t tesznek ki.

Ami a nemzetközi halászati megállapodásokat illeti, a módosító indítvány a kötelezettségvállalási előirányzatok kismértékű, 1 millió EUR-s csökkentését javasolja.

2.2 Összefoglaló táblázat

2011. évi költségvetési tervezet | 3/2011. sz. módosító indítvány | Különbözet |

millió EUR | (a) | (b) | (c)=(b)-(a) |

Kötelezettségvállalási előirányzatok | Kifizetési előirányzatok | Kötelezettségvállalási előirányzatok | Kifizetési előirányzatok | Kötelezettségvállalási előirányzatok | Kifizetési előirányzatok |

Pénzügyi keret felső korlátja | 60 338 | 60 338 | 0 |

mozgástér | 851,8 | 1 199,0 | +347,2 |

A 2. fejezet előirányzatai összesen | 59 486,2 | 58 135,7 | 59 139,0 | 57 789,5 | -347,2 | -346,2 |

ebből: |

Mezőgazdasági kiadások (piachoz kapcsolódó kiadások és közvetlen kifizetések)[4] | 43 747,4 | 43 656,8 | 43 401,2 | 43 310,6 | -346,2 | -346,2 |

Nemzetközi halászat és tengerjog | 154,8 | 159,4 | 153,8 | 159,4 | -1,0 | 0,0 |

2.3 EMGA-kiadások (piachoz kapcsolódó kiadások és közvetlen kifizetések)

2.3.1 Áttekintés

A 3. sz. módosító indítvány azt hivatott biztosítani, hogy a mezőgazdasági költségvetés a legfrissebb gazdasági adatokon és az aktuális jogi keretfeltételeken alapuljon. Szeptemberre a Bizottság rendelkezésére állnak a 2010. évi termelés (betakarítás) szintjére vonatkozó első tájékoztató adatok, amelyek a 2011. évi költségvetési szükségletek megbízható becslésének alapjául szolgálnak.

A Bizottság – akárcsak a múltban – ezúttal is gondosan, költségvetési soronként felülvizsgálta a mezőgazdasági kiadásokra vonatkozó becsléseit. A 3. sz. módosító indítvány a piaci tényezők mellett figyelembe veszi a költségvetési tervezet összeállítása óta az agrárágazatban elfogadott jogalkotási határozatokat, valamint a Bizottság által tett javaslatokat.

Az EMGA előirányzatait 346 millió EUR-val csökkentik. Ez főként a 05 02 – A mezőgazdasági piacokon történő intervenciók alcím alacsonyabb igényeinek (– 136 millió EUR), valamint a 2011-ben rendelkezésre álló EMGA címzett bevételek szintje módosításának tulajdonítható. Egyrészt sor kerül 210 millió EUR további címzett bevétel átvitelére 2010-ről 2011-re. Másrészt a Bizottság a 2011-ben keletkező címzett bevételek bizonyos mértékű növekedésével számol (+ 19 millió EUR), ami a rendelkezésre álló címzett bevételeket összesen 229 millió EUR-val növeli meg.

Ennek eredményeképpen az EMGA által finanszírozott mezőgazdasági kiadásokra igényelt összes kötelezettségvállalási előirányzat 43 401 millió EUR, a 2011. évi költségvetési tervezethez képest alacsonyabb (– 346 millió EUR), ebből következően az EMGA közbenső felső korlátja alatti mozgástér jelenleg 1 065 millió EUR. A 2. fejezet új mozgástere összesen 1 199 millió EUR.

2.3.2 Részletes megjegyzések

05 02 – A mezőgazdasági piacokon történő intervenciók (előirányzatok: – 365 millió EUR)

igény a költségvetési tervezetben: 3 591 millió EUR

a költségvetési tervezetben igényelt előirányzatok: 3 491 millió EUR

a 2011. évi költségvetési tervezetben rendelkezésre álló becsült címzett bevételek: 100 millió EUR

igény a módosító indítvány után: 3 455 millió EUR

igényelt előirányzatok a módosító indítvány után: 3 155 millió EUR

2011-ben rendelkezésre álló becsült címzett bevételek a módosító indítvány után: 300 millió EUR

A mezőgazdasági piacok többségét illetően a 3. sz. módosító indítvány alapját képező feltevés leginkább a 2011. évi költségvetési tervezet összeállításakor érvényes azon értékelést erősíti meg, mely szerint a legtöbb mezőgazdasági piac kilátásai általában kedvezőek. A 3. sz. módosító indítványban javasolt módosítások leginkább technikai jellegűek, ugyanakkor két kulcsfontosságú ágazatban, a gabona- és a tejágazatban tapasztalható javuló piaci helyzetet is tükrözik. A gabonafélék esetében, jóllehet a 2011. évi költségvetési tervezet magasabb kiadásokkal számolt a piaci intervenciók vonatkozásában, a 3. sz. módosító indítvány némi csökkentést tartalmaz, mivel a jobb piaci kilátások lehetővé teszik az állami készletek eredetileg vártnál gyorsabb csökkentését. Még mindig kedvezően alakulnak a tejpiaci folyamatok, ami a Bizottság 2011. évi költségvetési tervezetének javaslatát meghatározta, és a legfrissebb piaci helyzet is alacsonyabb intervenciós készletekre enged következtetni, ami az előirányzat-igények csökkentését eredményezi. A mezőgazdasági piacokon történő intervenciókhoz kapcsolódó összes igény a költségvetési tervezethez képest 136 millió EUR-val csökkent. Ezenfelül a 05 02. alcím számára a becslések szerint 200 millió EUR áll rendelkezésre további címzett bevételként. A legfontosabb módosításokat röviden az alábbiakban indokoljuk; az összes módosítást tartalmazó táblázat (jogcímcsoportok szintjén) e szakasz végén található meg.

A gabonafélék tekintetében a 2008/09-es év rekord betakarítását és a 2009/2010-es viszonylagosan magas termelést követően a 2010/11-es uniós termelés várhatóan átlagosabb szintre tér vissza. A legutóbbi piaci előrejelzések szerint folyamatosan magasabb árak várhatók mind a belső, mind a világpiacokon. A 3. sz. módosító indítvány az intervenciós intézkedések vonatkozásában 108 millió EUR-s csökkentést javasol a 2011. évi költségvetési tervezethez képest, ami az uniós állami készletek kedvezőbb alakulását tükrözi. A jelenleg közraktárakban lévő szinte összes mennyiséget várhatóan felveszik a szabadpiacok vagy a leginkább elesettek javát szolgáló programok.

A zöldségek és gyümölcsök vonatkozásában az igények valamelyest csökkentek (– 24,2 millió EUR) azt követően, hogy frissítették a termelői szervezetek javára nyújtott intézkedések tényleges igénybevételét és a korábbi intézkedések fennálló kifizetéseinek helyzetét, a javasolt előirányzatok így jelentősen alacsonyabbak a 2011. évi költségvetési tervezetben szereplőknél. A Bizottság javasolja a termelői szervezetek számára biztosított működési alapokhoz (05 02 08 03. költségvetési jogcím) igényelt költségvetési előirányzatok csökkentését 226 millió EUR-val, amelyből 200 millió EUR az ehhez a jogcímhez kötött bevételek aktualizált becsléseit tükrözi.

A Bizottság a szárított takarmány hoz (05 02 11 01. költségvetési jogcím) kapcsolódó előirányzatok emelését javasolja 7 millió EUR-val, ami a legfrissebb termelési adatokat tükrözi.

A tej és tejtermékek esetében a 2011. évi költségvetési tervezet becslései már a 2009 utolsó hónapjaiban kezdődött pozitív piaci fejlemények folytatását vetítették előre. A 2010-es fejlemények is ezt a kedvező feltevést támasztják alá, így a 2011. évi költségvetési tervezethez képest nincs jelentős változás. Mindazonáltal a frissített előrejelzések azt mutatják, hogy az eredetileg vártnál nagyobb mértékben csökkennek majd a vaj és a sovány tejpor állami készletei. A Bizottság javasolja, hogy a 2011. évi költségvetési tervezethez képest a sovány tejporra vonatkozó intervenciós intézkedések (05 02 12 02. költségvetési jogcím) előirányzatait 11 millió EUR-val, a vajra/tejszínre vonatkozó intervenciós intézkedések (05 02 12 04. költségvetési jogcím) előirányzatait pedig 3 millió EUR-val csökkentsék.

A Bizottság a marha- és borjúhús -ágazat előirányzatainak 11 millió EUR-val való csökkentését javasolja. Ennek fő oka, hogy a kibocsátott exportengedélyekkel kapcsolatos legfrissebb rendelkezésre álló adatok alapján a húsra (+ 8 millió EUR) és az élőállatokra (+ 2 millió EUR) vonatkozó export-visszatérítésekhez kapcsolódó kiadások magasabbak. Ezenfelül kisebb igény merült fel (+ 1 millió EUR) a rendkívüli piaci támogatásokhoz (korábbi BSE intézkedésekhez) kapcsolódóan még fennálló kifizetések rendezése érdekében.

A 05 02 15. jogcímcsoport ( Sertéshús, tojás, baromfi, méhészet és egyéb állati termékek ) vonatkozásában a módosító indítvány 2011. évi költségvetési tervezethez képest az előirányzatok 7 millió EUR-s csökkentését javasolja. Ez a csökkenés a frissített piaci előrejelzések alapján a következőkhöz kapcsolódó további igények nettó eredménye: méhészet (+ 8 millió EUR), amelyet a Bizottság nemrégiben fogadott el, a sertéshúsra vonatkozó export-visszatérítések (+ 3 millió EUR), amely a már kibocsátott igazolások fennálló kifizetéseihez kapcsolódik, valamint a tojásra vonatkozó export-visszatérítések (+ 1 millió EUR). A baromfi export-visszatérítések vonatkozásában a legfrissebb piaci információk azonban az előirányzatok csökkentését teszik lehetővé (– 19 millió EUR).

05 03 – Közvetlen támogatások ( előirányzatok + 19 millió EUR )

igény a költségvetési tervezetben: 40 499 millió EUR

a költségvetési tervezetben igényelt előirányzatok: 39 911 millió EUR

a 2011. évi költségvetési tervezetben rendelkezésre álló becsült címzett bevételek: 588 millió EUR

igény a módosító indítvány után: 40 518 millió EUR

igényelt előirányzatok a módosító indítvány után: 39 901 millió EUR

2011-ben rendelkezésre álló becsült címzett bevételek a módosító indítvány után: 617 millió EUR

Az erre az alcímre kért költségvetési előirányzatokat 19 millió EUR-val növelték. E változás legnagyobb részt annak tulajdonítható, hogy Spanyolországban felülvizsgálták az egységes támogatási rendszerre (etr) vonatkozó igények becslését. A többi változás nagy része a fejezeten belüli tételek közötti mozgásokból adódik, ezek többsége egyedi támogatási intézkedésekhez kapcsolódik, amelynek összesített hatása nulla.

Jogcímcsoport-szintű módosítások

Kód | Megnevezés | Költségvetési tervezet | Módosító indítvány | Különbözet | Megjegyzések |

(millió EUR) | (millió EUR) | (millió EUR) |

Agrárpiaci intervenciók |

05 02 01 | Gabonafélék | 126,1 | 18,1 | -108,0 | A frissített piaci előrejelzéseket követően az alacsonyabb intervenciós készletek miatt alacsonyabb lett az intervenciós intézkedések iránti igény. |

05 02 08 | Gyümölcs és zöldség | A termelői szervezetek működési alapjaira vonatkozó tényleges kérelmek elemzéséből adódó alacsonyabb igények (– 26 millió EUR), a korábbi intézkedésekből fennálló kötelezettségvállalások enyhén magasabb kiadásai (+ 1,8 millió EUR), valamint a 05 02 08 03 – Termelői szervezetek számára biztosított működési alapok költségvetési jogcímre rendelt magasabb bevétel (+ 200 millió EUR). |

--- Előirányzatok | 915,3 | 691,1 | -224,2 |

--- Igények | 1 015,3 | 991,1 | -24,2 |

05 02 09 | Szőlészeti-borászati termékek | 1 145,7 | 1 143,7 | -2,0 | Az alkoholraktározással kapcsolatos frissített információkat követően az igények kisebb mértékű csökkenése. |

05 02 11 | Egyéb növényi termékek/intézkedések | 380,9 | 388,9 | +8,0 | A piaci intézkedésekkel és a közvetlen támogatással kapcsolatos rész felülvizsgálatát követően a legfrissebb termelési adatok alapján további igények a szárított takarmány (+ 7 millió EUR) és a POSEI-intézkedések (+ 1 millió EUR) vonatkozásában. |

05 02 12 | Tej és tejtermékek | 104,0 | 90,0 | -14,0 | A frissített piaci előrejelzéseket követően az alacsonyabb intervenciós készletek miatt alacsonyabb igények az intervenciós intézkedések iránt a vaj (– 3 millió EUR)és a sovány tejpor (– 11 millió EUR)vonatkozásában. |

05 02 13 | Marha- és borjúhús | 24,1 | 35,1 | +11,0 | A kibocsátott exportengedélyekkel kapcsolatos legfrissebb rendelkezésre álló adatok alapján a húsra (+ 8 millió EUR) és az élőállatokra (+ 2 millió EUR) vonatkozó export-visszatérítésekhez kapcsolódó magasabb igények, valamint a rendkívüli piaci támogatásokhoz kapcsolódóan még fennálló kötelezettségvállalások rendezésével kapcsolatos kisebb emelkedés (+ 1 millió EUR). |

05 02 15 | Sertéshús, tojás, baromfi, méhészet és egyéb állati termékek | 124,0 | 117,0 | -7,0 | Magasabb igények a következők javára nyújtott intézkedések vonatkozásában: méhészet (+ 8 millió EUR), a sertéshúsra (+ 3 millió EUR) és a tojásra (+ 1 millió EUR) vonatkozó export-visszatérítések fennálló kifizetései; valamint a baromfira vonatkozó export-visszatérítések alacsonyabb igényei (– 19 millió EUR). |

Közvetlen támogatások |

05 03 01 | Termeléshez nem kötődő közvetlen támogatások | Az egységes támogatási rendszer (etr) vonatkozásában az igények – 3 millió EUR-val változnak az Egyesült Királyságra vonatkozó csökkenés (eltolódás a 05 03 02 36 – Különleges gazdálkodási típusok jogcím felé) és a Spanyolországra vonatkozó növekedés (változás a végrehajtás alatt álló feltevésben) miatt. Az egységes területalapú támogatási rendszer – 31 millió EUR-s csökkenése a Magyarországhoz (05 03 01 05 – Egyedi támogatás 68. cikk jogcím)és a Szlovákiához (05 03 01 03 – Elkülönített cukortámogatás jogcím) kapcsolódó eltolódás miatt. Ezenfelül az egységes támogatási rendszer címzett bevételeinek összege 29 millió EUR-val változott. |

--- Előirányzatok | 36 489,0 | 36 454,0 | -35,0 |

--- Igények | 37 077,0 | 37 071,0 | -6,0 |

05 03 02 | Egyéb közvetlen támogatások | 3 422,0 | 3 447,0 | +25,0 | Az emelkedésekhez és csökkenésekhez vezető kisebb változások oka a következő: – Eltolódás a tételek között: 05 03 02 36 (Különleges gazdálkodási típusok) és 05 03 02 44 (Egyedi támogatás – 68. cikk) – Változás a végrehajtás alatt álló feltevésben: 05 03 02 05 (Vetőmagokra vonatkozó termelési támogatás); 05 03 02 39 (A cukorrépa- és cukornádtermelőkre vonatkozó pótlólagos összeg); 05 03 02 43 (Bogyós gyümölcsök átmeneti támogatása). – A POSEI tételeket (05 03 02 50 és 05 03 02 52) módosították, hogy figyelembe vegyék a tagállamok által benyújtott tervekből származó friss információkat. |

2.4 Nemzetközi halászati megállapodások

A Bizottság megvizsgálta a halászati megállapodásokat érintő, legfrissebb rendelkezésre álló információkat és azt javasolja, hogy a 11 03 01. költségvetési jogcímcsoport kötelezettségvállalási előirányzatait 1 millió EUR-val csökkentsék (kvóta feletti fogásmennyiség felülvizsgált becslései).

2.5 A nómenklatúra változása és költségvetési megjegyzések

A következő alcímek, jogcímcsoportok és jogcímek esetében aktualizálták a költségvetési megjegyzéseket (a magyarázatok zárójelben szerepelnek):

05 02. alcím – A mezőgazdasági piacokon történő intervenciók (a címzett bevételek számadatai)

05 02 16 01. jogcím – A cukoripar szerkezetátalakítási alapja (a címzett bevételek számadatai)

05 03. alcím – Közvetlen támogatások (a címzett bevételek számadatai)

6 7 0 1. jogcím — Az EMGA számláinak elszámolása – Címzett bevétel (a címzett bevételek számadatai)

6 7 0 2. jogcím — Az EMGA szabálytalanságai – Címzett bevétel (a címzett bevételek számadatai)

6 7 0 3. jogcím — Tejtermelők által fizetendő megemelt lefölözés – Címzett bevétel (a címzett bevételek számadatai)

6 8 0 1. jogcím — Ideiglenes szerkezetátalakítási összegek – Címzett bevétel (a címzett bevételek számadatai)

3. AZ EURÓPAI GAZDASÁGI FELLENDÜLÉS TERVE

2010 májusában a Bizottság a 663/2009/EK rendelet módosítását javasolta annak érdekében, hogy az EEGP-rendelet II. fejezetében szereplő le nem kötött pénzeszközöket olyan célzott pénzügyi eszköz létrehozására használják fel, amely az energiahatékonysággal és a megújuló energiaforrásokkal kapcsolatos kezdeményezések támogatását szolgálja.

A pénzügyi mechanizmus támogatja a megtérülést ígérő energiahatékonysági és megújuló energiával kapcsolatos projekteket, valamint elősegíti az energiahatékonyság és a megújuló forrásokból származó energia területén történő beruházások finanszírozását, különösen a városi környezetben. A nagyszámú decentralizált beruházás ösztönzése érdekében a kedvezményezettek az önkormányzati, helyi és regionális állami hatóságok lesznek. Az EEGP-rendeletnek megfelelően a mechanizmusból kizárólag olyan intézkedések finanszírozhatók, amelyek gyorsan, mérhető módon és jelentős mértékben hozzájárulnak az uniós gazdaság fellendüléséhez, az energiabiztonság fokozásához és az üvegházhatást okozó gázok kibocsátásának csökkentéséhez.

A javaslat teljes mértékben összhangban áll az EEGP-rendelet (7) preambulumbekezdésében említett bizottsági nyilatkozattal, amely jelzi a Bizottság azon szándékát, hogy olyan intézkedéseket javasoljon, amelyek lehetővé teszik a le nem kötött pénzeszközök újraelosztását az energiahatékonyság és a megújuló forrásokból származó energia területén megvalósuló projektek finanszírozására.

A javasolt rendeletmódosítást jelenleg az Európai Parlament és a Tanács vizsgálja.

A Bizottság ezért javasolja az új 32 04 14 04 – Energiaágazatbeli projektek a gazdasági fellendülés támogatására – Energiahatékonyság és megújuló energiaforrásokkal kapcsolatos kezdeményezések költségvetési tétel létrehozását. A költségvetési jogcímet az új 32. Energia cím alatt hozzák létre. A 10/2010. sz. költségvetés-módosításban a Bizottság ugyanezen költségvetési jogcím létrehozását javasolta a 6. cím – Közlekedés alatt, 06 04 14 04. költségvetési tételként.

4. ÖSSZEFOGLALÓ TÁBLÁZAT A PÉNZÜGYI KERET FEJEZETEI SZERINTI BONTÁSBAN

Pénzügyi keret Fejezet/alfejezet | 2011. évi pénzügyi keret | 2011. évi költségvetési tervezet + 1-2/2011. számú módosító indítvány | 3/2011. sz. módosító indítvány | 2011. évi költségvetési tervezet + 1-3/2011. számú módosító indítvány |

|Kötelezettségvállalási előirányzatok |Kifizetési előirányzatok |Kötelezettségvállalási előirányzatok |Kifizetési előirányzatok |Kötelezettségvállalási előirányzatok |Kifizetési előirányzatok |Kötelezettségvállalási előirányzatok |Kifizetési előirányzatok | | 1. FENNTARTHATÓ NÖVEKEDÉS | | | | | | | | | | 1a. Versenyképesség a növekedésért és foglalkoztatásért |12 987 000 000 | |13 438 076 270 |12 110 938 170 | | |13 438 076 270 |12 110 938 170 | |1b. Kohézió a növekedésért és foglalkoztatásért |50 987 000 000 | |50 970 093 784 |42 540 796 740 | | |50 970 093 784 |42 540 796 740 | | Összesen | 63 974 000 000 | |64 408 170 054 |54 651 734 910 | | |64 408 170 054 |54 651 734 910 | | Mozgástér[5] | | |65 829 946 | | | |65 829 946 | | | 2. A TERMÉSZETI ERŐFORRÁSOK MEGŐRZÉSE ÉS KEZELÉSE | | | | | | | | | |Ebből piachoz kapcsolódó kiadások és közvetlen kifizetések |47 617 000 000 | |43 747 401 900 |43 656 761 358 | -346 200 000 | -346 200 000 |43 401 201 900 |43 310 561 358 | | Összesen | 60 338 000 000 | |59 486 248 389 |58 135 685 296 |-347 200 000 |-346 200 000 |59 139 048 389 |57 789 485 296 | | Mozgástér | | |851 751 611 | | | |1 198 351 611 | | | 3. UNIÓS POLGÁRSÁG, SZABADSÁG, BIZTONSÁG ÉS A JOG ÉRVÉNYESÜLÉSE | | | | | | | | | |3a. Szabadság, biztonság és a jog érvényesülése |1 206 000 000 | |1 135 252 740 |853 125 740 | | |1 135 804 740 |853 125 740 | |3b. Uniós polgárság |683 000 000 | |667 817 000 |638 979 000 | | |667 817 000 |638 979 000 | | Összesen | 1 889 000 000 | |1 803 069 740 |1 492 104 740 | | |1 803 621 740 |1 492 104 740 | | Mozgástér | | |85 378 260 | | | |85 378 260 | | | 4. AZ EU MINT GLOBÁLIS SZEREPLŐ[6] | 8 430 000 000 | | 8 613 529 377 |7 601 763 867 | | | 8 613 529 377 |7 601 763 867 | | Mozgástér | | | 70 330 623 | | | | 70 330 623 | | | 5. IGAZGATÁS[7] | 8 334 000 000 | |8 289 835 688 |8 290 890 688 | | |8 289 835 688 |8 290 890 688 | | Mozgástér | | | 126 164 312 | | | | 126 164 312 | | | ÖSSZESEN | 142 965 000 000 |134 280 000 000 |142 601 405 248 |130 172 179 501 |-347 200 000 |-346 200 000 |142 254 205 248 |129 825 979 501 | | Mozgástér | | |1 199 454 752 |4 392 820 499 | | |1 546 654 752 |4 739 020 499 | |

[1] HL L 248., 2002.9.16., 1. o.

[2] SEC(2010) 1064.

[3] SEC(2010) 1199.

[4] Az Európai Mezőgazdasági Garanciaalaphoz (EMGA) tartozó kiadások, beleértve a 11. Tengeri ügyek és halászat címhez tartozó 30 millió EUR-t és a 17. Egészségügy és fogyasztóvédelem címhez tartozó 342,9 millió EUR-t.

[5] Az 1a. fejezet alatt fennmaradó mozgástér (500 millió EUR) számításában nem szerepel az Európai Globalizációs Alkalmazkodási Alap (EGAA).

[6] A 4. fejezet 2011. évi fennmaradó mozgástere nem veszi figyelembe a sürgősségisegély-tartalékhoz kapcsolódó előirányzatokat (253,9 millió EUR).

[7] Az 5. fejezet felső korlátja alatt fennmaradó mozgástér kiszámítása során a személyzet által a nyugdíjrendszerbe fizetett 82 millió EUR-s hozzájárulás erejéig figyelembe vették a 2007–2013 közötti időszakra vonatkozó pénzügyi keret (1) lábjegyzetét.